[pic] | COMISIA EUROPEANĂ |

Bruxelles, 2.7.2010

COM(2010)354 final

RAPORT AL COMISIEI

PRIVIND ACTIVITATEA COMITETELOR ÎN 2009

SEC(2010)806

RAPORT AL COMISIEI

PRIVIND ACTIVITATEA COMITETELOR ÎN 2009

În conformitate cu articolul 7 alineatul (4) din Decizia 1999/468/CE a Consiliului din 28 iunie 1999 (denumită în continuare „Decizia privind comitologia”), Comisia prezintă în cele ce urmează raportul anual privind activitatea comitetelor în 2009. Acest raport conține o prezentare a evoluțiilor care au avut loc în sistemul de comitologie și un rezumat al activităților comitetelor, precum și un document de însoțire cu statistici detaliate privind activitatea comitetelor individuale[1].

1. PREZENTAREA EVOLUțIILOR RECENTE ALE SISTEMULUI DE COMITOLOGIE

1.1. Punerea în aplicare a reformei procedurii de comitologie (Decizia 2006/512/CE a Consiliului de modificare a Deciziei 1999/468/CE a Consiliului)

1.1.1. Aliniere

Exercițiul de aliniere care are drept scop alinierea actelor de bază existente la noua procedură de reglementare cu control (PRC), introdusă prin Decizia 2006/512/CE a Consiliului, a continuat în 2009[2] cu adoptarea de către Parlamentul European și Consiliu a două regulamente „omnibus”. Regulamentul „omnibus partea a 2-a” a fost adoptat la 11 martie 2009, iar „omnibus partea a 4-a” a fost adoptat la 18 iunie 2009. Aceste regulamente reunesc și modifică 47 și respectiv 46 de acte legislative de bază. Mai mult, în rezoluția sa din 23 septembrie 2008, Parlamentul European a solicitat Comisiei să formuleze propuneri pentru alinierea a 14 acte legislative de bază suplimentare. Comisia a examinat îndeaproape aceste instrumente, însă nu a considerat oportună prezentarea de propuneri pentru toate acestea deoarece, inter alia , unele au fost deja aliniate prin alte acte sau pentru că, în opinia Comisiei, competențele de executare pe care le conțin nu făceau obiectul PRC. Ca urmare a acestei evaluări, la 30 martie 2009, Comisia a adoptat o propunere pentru un al cincilea și ultim regulament omnibus care vizează două acte legislative de bază[3]. Totuși, această propunere a devenit caducă odată cu intrarea în vigoare a Tratatului de la Lisabona.

1.1.2. Comitologie și transparență: înregistrarea și depozitarea documentelor de comitologie

De la intrarea în vigoare la 1 aprilie 2008 a noului registru de comitologie[4], s-au adus îmbunătățiri suplimentare. Aceste îmbunătățiri permit funcționarea mai eficientă a sistemului la nivel intern și consolidează transparența depozitarului public. Printre cele mai importante îmbunătățiri aduse în 2009 în ceea ce privește transparența se poate menționa o mai mare precizie în etapele procedurii pentru un proiect de măsură de punere în aplicare. Acum este posibil să se identifice proiectele de măsuri de punere în aplicare retrase de către Comisie înainte de a face obiectul unui vot oficial al comitetului de comitologie.

1.2. COMITOLOGIE șI TRATATUL DE LA LISABONA

Tratatul privind funcționarea Uniunii Europene (TFUE) cuprinde două dispoziții care determină modificarea semnificativă a procedurilor de comitologie. Este vorba pe de o parte de „măsuri cvasi-legislative”, denumite „acte delegate” (articolul 290) și, pe de altă parte, de măsurile imediate de punere în aplicare, denumite „acte de punere în aplicare” (articolul 291).

1.2.1. Acte delegate

În decembrie 2009, Comisia a adoptat o comunicare către Parlamentul European și către Consiliu privind punerea în aplicare a articolului 290 din TFUE[5]. Obiectivul acestei comunicări este de a prezenta opiniile Comisiei privind domeniul de aplicare al actelor delegate, cadrul pentru delegarea competențelor, metodele de lucru pe care Comisia intenționează să le utilizeze pentru a pregăti adoptarea actelor delegate și, în cele din urmă, condițiile în care legiuitorul ar putea să-și exercite controlul asupra modului de executare a competențelor conferite Comisiei.

1.2.2. Acte de punere în aplicare

Articolul 291 din TFUE precizează că în cazul în care sunt necesare condiții unitare de punere în aplicare a actelor obligatorii din punct de vedere juridic, aceste acte conferă Comisiei competențe de executare sau, în cazuri speciale și temeinic justificate, Consiliului. Parlamentul European și Consiliul, hotărând prin regulamente, în conformitate cu procedura legislativă ordinară, stabilesc, în prealabil, normele și principiile generale privind mecanismele de control de către statele membre al exercitării competențelor de executare de către Comisie.

La începutul anului 2010, Comisia a formulat o propunere de „regulament privind comitologia” care va stabili normele și principiile generale privind mecanismele de control de către statele membre al exercitării competențelor de executare de către Comisie[6]. Acest regulament va înlocui „Decizia privind comitologia” adoptată de către Consiliu în 1999 și modificată în 2006.

2. PREZENTAREA GENERALă A ACTIVITățILOR

2.1 Numărul de comitete și reuniuni

Este important să se facă distincție între comitetele de comitologie, pe de o parte, și celelalte entități, în special „grupurile de experți” create chiar de către Comisie, pe de altă parte. Acestea din urmă oferă expertiză Comisiei în pregătirea și punerea în aplicare a politicilor, în timp ce comitetele de comitologie asistă Comisia în exercitarea competențelor de executare care i-au fost conferite prin actele legislative de bază. Prezentul raport se axează exclusiv pe comitetele de comitologie. Numărul comitetelor de comitologie la data de 31 decembrie 2009 a fost calculat pe sectoare de activitate (a se vedea tabelul I ). De asemenea, sunt prezentate, pentru comparație, cifrele pentru anul precedent (la 31 decembrie 2008).

Tabelul I – Numărul total de comitete

Sector de politică | 2008 | 2009 |

Agricultură și Dezvoltare Rurală (AGRI) | 28 | 15 |

Oficiul de Luptă Antifraudă (OLAF) | 1 | 1 |

Buget (BUDG) | 2 | 2 |

Educație și Cultură (EAC) | 7 | 6 |

Ocuparea Forței de Muncă, Afaceri Sociale și Egalitate de Șanse (EMPL) | 5 | 5 |

Extindere (ELARG) | 3 | 3 |

Întreprinderi și Industrie (ENTR) | 34 | 39 |

Mediu (ENV) | 35 | 36 |

EuropeAid (AIDCO) | 8 | 7 |

Relații Externe (RELEX) | 3 | 4 |

Pescuit și Afaceri Maritime (MARE) | 4 | 4 |

Sănătate și Consumatori (SANCO) | 17 | 16 |

Ajutor Umanitar (ECHO) | 1 | 1 |

Tehnologia informației (DIGIT) | 1 | 2 |

Societate Informațională și Media (INFSO) | 9 | 8 |

Piața Internă (MARKT) | 13 | 14 |

Justiție, Libertate și Securitate (JLS) | 24 | 24 |

Politica Regională (REGIO) | 1 | 1 |

Cercetare (RTD) | 6 | 7 |

Statistică (ESTAT) | 9 | 10 |

Impozitare și Uniune Vamală (TAXUD) | 10 | 12 |

Comerț (TRADE) | 12 | 10 |

Transporturi și Energie (TREN) | 36 | 39 |

TOTAL: | 269 | 266 |

În general, comitetele de comitologie pot fi clasificate în funcție de tipul de procedură în baza căreia își desfășoară activitatea (procedura de consultare, procedura de gestionare, procedura de reglementare, procedura de reglementare cu control și procedura de salvgardare – a se vedea tabelul II). Dat fiind că anumite comitete aplică proceduri multiple (variind de la procedura de consultare la procedura de reglementare, la care se adaugă procedura de salvgardare), acestea au fost separate de comitetele care funcționează în baza unei proceduri unice.

TABELUL II – NUMăRUL COMITETELOR ÎN FUNCțIE DE PROCEDURI (2009)

Tipul procedurii | TOTAL |

Consultare | Gestionare | Reglementare | Reglementare cu control | Comitet care funcționează în baza mai multor proceduri |

AGRI | 5 | 5 | 5 | 15 |

AIDCO | 5 | 2 | 7 |

BUDG | 1 | 1 | 2 |

DIGIT | 2 | 2 |

EAC | 1 | 1 | 4 | 6 |

ECHO | 1 | 1 |

ELARG | 3 | 3 |

EMPL | 2 | 1 | 2 | 5 |

ENTR | 6 | 3 | 10 | 2 | 18 | 39 |

ENV | 1 | 5 | 3 | 27 | 36 |

ESTAT | 2 | 1 | 7 | 10 |

INFSO | 2 | 6 | 8 |

JLS | 4 | 1 | 1 | 3 | 15 | 24 |

MARE | 1 | 3 | 4 |

MARKT | 1 | 3 | 2 | 8 | 14 |

OLAF | 1 | 1 |

REGIO | 1 | 1 |

RELEX | 2 | 1 | 1 | 4 |

RTD | 3 | 4 | 7 |

SANCO | 1 | 7 | 8 | 16 |

TAXUD | 2 | 3 | 6 | 1 | 12 |

TRADE | 2 | 2 | 3 | 3 | 10 |

TREN | 3 | 1 | 6 | 1 | 28 | 39 |

TOTAL: | 22 | 38 | 51 | 11 | 143 | 266 |

Cifrele indică faptul că aproximativ 19% din comitete (51 din 266) funcționează exclusiv în baza procedurii de reglementare, urmate de un număr mai mic de comitete care funcționează exclusiv în baza procedurii de gestionare (37). Cu toate acestea, majoritatea comitetelor (55%) funcționează în baza mai multor proceduri (143 din 266). Defalcarea pe sectoare de politică arată că utilizarea diverselor tipuri de proceduri diferă de la un sector de politică la altul. Cu toate acestea, în domeniul Întreprinderi și Industrie , spre exemplu, un număr semnificativ de comitete funcționează în baza procedurii de reglementare.

Numărul comitetelor nu constituie singurul indicator al activității la nivel de comitologie. Numărul de reuniuni desfășurate în 2009 reflectă intensitatea activității în general, la nivel de sector și în cadrul comitetelor individuale ( tabelul III ).

TABELUL III – NUMăRUL DE REUNIUNI

2008 | 2009 | 2008 | 2009 |

AGRI | 226 | 165 | JLS | 37 | 40 |

AIDCO | 38 | 40 | MARE | 15 | 15 |

BUDG | 5 | 5 | MARKT | 42 | 32 |

DIGIT | 3 | 3 | OLAF | 3 | 3 |

EAC | 14 | 13 | REGIO | 9 | 10 |

ECHO | 6 | 4 | RELEX | 4 | 3 |

ELARG | 6 | 5 | RTD | 62 | 62 |

EMPL | 4 | 5 | SANCO | 123 | 124 |

ENTR | 57 | 48 | TAXUD | 114 | 107 |

ENV | 57 | 67 | TRADE | 24 | 17 |

ESTAT | 16 | 19 | TREN | 60 | 83 |

INFSO | 28 | 24 | TOTAL: | 953 | 894 |

Ca și în 2008, sectorul Agricultură (AGRI) ocupă primul loc în acest domeniu cu 165 de reuniuni în ciuda scăderii semnificative a numărului de comitete comparativ cu 2008 (cu aproape 50%). Aceste cifre arată intensitatea gestionării diferitelor piețe agricole. Sectorul Agricultură (AGRI) este urmat de sectorul Sănătate și Consumatori (SANCO), cu 124 de reuniuni, și de sectorul Impozitare și Uniune Vamală (TAXUD), cu 107 reuniuni.

2.2 Numărul de avize și măsuri de punere în aplicare

Similar rapoartelor anterioare, acest raport prezintă cifrele globale referitoare la avizele oficiale emise de comitete și la măsurile de punere în aplicare ulterioare (și anume, acte legislative sau decizii administrative și de finanțare) adoptate de Comisie[7]. Aceste cifre cuantifică „randamentul” concret al comitetelor (a se vedea tabelul IV ). Numărul total de avize emise de comitete în 2009 a fost de 2 091 (comparativ cu 2 185 în 2008); numărul de măsuri de punere în aplicare adoptate de Comisie a fost de 1 808 (comparativ cu 2 022 în 2008).

TABELUL IV - NUMăRUL DE AVIZE șI MăSURI DE PUNERE ÎN APLICARE ADOPTATE (2009)

Avize | Măsuri care nu au făcut obiectul codeciziei | Măsuri care au făcut obiectul codeciziei | Avize | Măsuri care nu au făcut obiectul codeciziei | Măsuri care au făcut obiectul codeciziei |

AGRI | 460 | 459 | 1 | JLS | 57 | 8 | 46 |

AIDCO | 224 | 103 | 118 | MARE | 37 | 39 | 0 |

BUDG | 5 | 0 | 0 | MARKT | 28 | 2 | 25 |

DIGIT | 1 | 0 | 1 | OLAF | 0 | 0 | 0 |

EAC | 40 | 0 | 39 | REGIO | 5 | 2 | 0 |

ECHO | 51 | 0 | 46 | RELEX | 1 | 1 | 0 |

ELARG | 58 | 56 | 0 | RTD | 202 | 190 | 1 |

EMPL | 14 | 0 | 14 | SANCO | 278 | 96 | 153 |

ENTR | 207 | 0 | 108 | TAXUD | 147 | 49 | 2 |

ENV | 88 | 3 | 77 | TRADE | 6 | 4 | 0 |

ESTAT | 30 | 0 | 24 | TREN | 86 | 2 | 74 |

INFSO | 66 | 15 | 50 | TOTAL: | 2 091 | 1 029 | 779 |

Numărul mare de măsuri de punere în aplicare adoptate în anumite sectoare de politică – Agricultură (460), Sănătate și Consumatori (249), EuropeAid (221), Cercetare (191) și Întreprinderi (108) – reflectă încă o dată intensitatea activităților delegate Comisiei în aceste domenii[8]. Comparativ cu anul precedent, s-a constatat o creștere, în special în ceea ce privește Agricultura (460 de măsuri de punere în aplicare în 2009, comparativ cu 439 în 2008) și EuropeAid (221 în 2009, comparativ cu 110 în 2008). S-a înregistrat o scădere semnificativă a numărului de măsuri de punere în aplicare adoptate în ceea ce privește EAC (39 în 2009 comparativ cu 69 în 2008).

2.3 Utilizarea procedurii de reglementare cu control (PRC)

Cifrele prezentate în tabelul IV în ceea ce privește numărul de măsuri de punere în aplicare adoptate includ numărul de măsuri adoptate conform PRC. În 2009, numărul lor se ridică la 131, Mediul fiind sectorul care utilizează cel mai frecvent această procedură (33 de măsuri), urmat de Transport și energie (29 de măsuri) (a se vedea tabelul V ).

În 2009, Parlamentul European a recurs la dreptul de veto asupra proiectelor de măsuri într-un singur caz. Aceasta înseamnă că, în total, cei doi legiuitori și-au folosit dreptul de veto în numai 0,8% din cazuri:

- în mai 2009, Parlamentul European s-a opus unui proiect de măsuri în legătură cu Directiva de etichetare energetică și în legătură cu etichetarea televizoarelor. În consecință, proiectul de măsuri nu a fost adoptat. O măsură revizuită va fi adoptată în 2010 sub forma unui act delegat, ca urmare a adoptării de către Parlament și Consiliu a Propunerii de directivă privind indicarea, prin etichetare și informații standard despre produs, a consumului de energie și de alte resurse al produselor cu impact energetic[9].

Pentru comparație, în 2008 Consiliul și Parlamentul și-au exercitat dreptul de veto în 10% din cazuri (7 măsuri de punere în aplicare).

TABELUL V – Numărul de măsuri de punere în aplicare adoptate în baza procedurii de reglementare cu control (PRC) ( 2009)

Măsuri adoptate în baza PRC | PE s-a opus adoptării proiectelor de măsuri în cadrul PRC | Consiliul s-a opus adoptării proiectelor de măsuri în cadrul PRC | PE/Consiliul s-a opus adoptării proiectelor de măsuri în cadrul PRC | Total opoziții |

AGRI | 0 | 0 | 0 | 0 | 0 |

AIDCO | 0 | 0 | 0 | 0 | 0 |

BUDG | 0 | 0 | 0 | 0 | 0 |

DIGIT | 0 | 0 | 0 | 0 | 0 |

ECHO | 0 | 0 | 0 | 0 | 0 |

ELARG | 0 | 0 | 0 | 0 | 0 |

EMPL | 1 | 0 | 0 | 0 | 0 |

ENTR | 16 | 0 | 0 | 0 | 0 |

ENV | 33 | 0 | 0 | 0 | 0 |

ESTAT | 7 | 0 | 0 | 0 | 0 |

INFSO | 1 | 0 | 0 | 0 | 0 |

JLS | 0 | 0 | 0 | 0 | 0 |

MARE | 0 | 0 | 0 | 0 | 0 |

MARKT | 20 | 0 | 0 | 0 | 0 |

OLAF | 0 | 0 | 0 | 0 | 0 |

REGIO | 0 | 0 | 0 | 0 | 0 |

RELEX | 0 | 0 | 0 | 0 | 0 |

RTD | 0 | 0 | 0 | 0 | 0 |

SANCO | 24 | 0 | 0 | 0 | 0 |

TAXUD | 0 | 0 | 0 | 0 | 0 |

TRADE | 0 | 0 | 0 | 0 | 0 |

TREN | 29 | 1 | 0 | 0 | 1 |

Total: | 131 | 1 | 0 | 0 | 1 |

3. INFORMAțII DETALIATE PRIVIND ACTIVITățILE COMITETELOR

Documentul de lucru al serviciilor Comisiei care însoțește prezentul raport oferă informații detaliate cu privire la activitatea comitetelor individuale în 2009, clasificate în funcție de diferitele departamente ale Comisiei. Documentul oferă, de asemenea, informații cu privire la modificarea numărului de comitete și situațiile specifice legate de anumite proiecte de măsuri, precum avize nefavorabile, sesizări către Consiliu sau opuneri ale Consiliului sau ale Parlamentului în cadrul PRC.

[1] Documentul de însoțire este prezentat ca document de lucru separat al serviciilor Comisiei.

[2] Pentru mai multe informații privind contextul procesului de aliniere, precum și activitățile desfășurate în acest sens în 2008, puteți consulta raportul Comisiei privind activitatea comitetelor în 2008 [COM(2009)335 final].

[3] COM (2009) 142.

[4] http://ec.europa.eu/transparency/regcomitology/index_ro.htm.

[5] COM(2009) 673 final, 9.12.2009.

[6] COM(2010) 83 final, 9.3.2010.

[7] Trebuie menționat faptul că pot exista discrepanțe între numărul de avize și numărul de măsuri de punere în aplicare adoptate într-un anumit an. Motivele care stau la baza acestor discrepanțe sunt explicate în introducerea la documentul de lucru al serviciilor Comisiei.

[8] Trebuie precizat faptul că numărul de măsuri adoptate ca atare nu indică în nici un fel importanța politică, economică sau financiară a deciziilor luate.

[9] COM (2008) 778 din 13.11.2008.